เช็คอินกินฟรี "กัญชากัญชง" งานปีใหม่สี่เผ่าไทย
นายวัฒนา  พุฒิชาติ  ผู้ว่าราชการจังหวัดศรีสะเกษ นำหัวหน้าส่วนราชการ พร้อมภาคเอกชน เข้าเยี่ยมคลินิกกัญชาทางการแพทย์แบบบูรณาการ การแพทย์แผนไทย ที่บริเวณบูธลำดับที่ 40 ภายในงานเทศกาลปีใหม่สี่เผ่าไทยศรีสะเกษ คลินิกดังกล่าวเป็นแหล่งปลูกกัญชา กัญชง และการแปรรูปเมนูสาธิตพร้อมประชาสัมพันธ์ เช็คอินกินฟรี แค่ใส่ #กัญชากัญชงก็ดีที่ศรีสะเกษ แน่นอน                        นายแพทย์ทนง  วีระแสงพงษ์  นายแพทย์สาธารณสุขจังหวัดศรีสะเกษ กล่าวว่า  นโยบายรัฐบาลที่ส่งเสริมให้นำกัญชามาใช้ทางการแพทย์  เพื่อเพิ่มทางเลือกในการรักษาและเข้าถึงบริการกัญชาทางการแพทย์อย่างเหมาะสมและปลอดภัยต่อการรักษาผู้ป่วย  พร้อมสนับสนุนแหล่งปลูกและแปรรูปผลิตภัณฑ์กัญชาที่ได้มาตรฐาน โรงพยาบาลทุกอำเภอทั้ง 22 อำเภอ เปิดให้บริการคลินิกกัญชาทางการแพทย์แล้ว อีกทั้งโรงพยาบาลเอกชนอีก 1  แห่ง ขณะเดียวกัน มีโรงพยาบาลส่งเสริมสุขภาพตำบลอีก 16 แห่ง  ใน 9 อำเภอ ได้แก่ อำเภอกันทรลักษ์ ขุขันธ์ อุทุมพรพิสัย ราศีไศล ภูสิงห์  โนนคูณ เมืองจันทร์ วังหิน เบญจลักษ์สำหรับสถานที่ที่อนุญาตปลูกกัญชามี 3 แห่ง ใน 2 อำเภอ ได้แก่ อำเภอเมืองจันทร์และอุทุมพรพิสัยสถานที่ที่ได้รับอนุญาตปลูกกัญชง 10 แห่ง ใน 6 อำเภอ ได้แก่ เมืองศรีสะเกษ  อุทุมพรพิสัย ราษีไศล ศิลาลาด โพธิ์ศรีสุวรรณและกันทรารมย์